 Madaxweyne Muuse Biixi Cabdi waxa uu sheegay in bulshada ku dhaqan degmada Sheekh safka hore kaga jiraan, horumarka iyo aqoonta, isla markaana laga sugayo inay ummadda reer Somaliland oo dhan uga faaiideeyaan kartida iyo aqoonta ay caanka ku yihiin, waxaana isagoo arrimahaas ka hadlaya uu yidhi, Sheekh Somaliland iyo inta Af-soomaaliga ku hadasha oo dhammi idiinka marti yihiin, meeshii aqooni taallo ayey shaqo taallaa, meeshii aqoon leh ayey nabadi taallaa, meeshii aqoon leh ayaa horumar laga sugayaa, markaa reer Sheekh waxa laga sugayaa inay Somaliland oo dhan shaqo-abuur iyo horumar u horseedeen, waayo boqolkii sano ee ugu dambeeyey Sheekh waxay aheyd hoygii aqoonta. 